Vilonya Község Polgármestere



8194 Vilonya, Kossuth u. 18., Tel.: 88/ 490-163; e-mail: [vilonya@vilonya.hu](mailto:vilonya@vilonya.hu)

**Előterjesztés**

|  |  |  |  |
| --- | --- | --- | --- |
| Tárgya: | **Vilonya településrendezési hatósági eljárás megindításáról, valamint Vilonya településrendezési eszközeinek 4. sz. módosítási eljárásának megindításáról és kiemelt fejlesztési területté nyilvánításról** | | |
| Előterjesztés:\* | rendes | | rendkívüli |
| Nyilvános/  zárt ülés: | Nyilvános ülés | | |
| Döntéshez szükséges többség:\* | egyszerű | minősített | |
| Szavazás módja:\* | nyílt | titkos | |
| Az ügyben született korábbi önkormányzati határozatra, rendeletre való hivatkozás | - | | |
| Fontosabb  jogszabályok: | A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) kormányrendelet  A területrendezési hatósági eljárásokról szóló 76/2009. (IV. 8.) Korm. rendelet  A területfejlesztési koncepció, a területfejlesztési program- és a területrendezési terv tartalmi követelményeiről, valamint illeszkedésük, kidolgozásuk, egyeztetésük, elfogadásuk és közzétételük részletes szabályairól szóló 218/2009. (X. 06.) Korm. rendelet | | |
| Előterjesztés  szövege: | A Langa Hungary kft. megújuló energiás beruházásokkal foglalkozik Magyarországon, a francia Langa International SAS magyarországi leányvállalataként. Képviselőjük önkormányzatunkat személyesen felkeresve egyeztetett, majd az alábbi kérelmet küldte meg:  *„Személyes egyeztetésünk alapján szeretnénk a testület támogatását kérni a megyei, valamint a helyi településrendezési tervek módosításainak megindításához az alábbiak szerint. A Vilonya külterületén létrehozandó naperőmű a 029/2 helyrajzi számú ingatlanon helyezkedne el, itt szeretnénk egy 10 MW névleges teljesítményű naperőművet létrehozni, mely a cégünk tulajdonában álló Kinetix Hungary 1 Kft. beruházásában valósulna meg. Az Eon, illetve a MAVIR által jóváhagyott csatlakozási tervek, és az ezek alapján megkötött hálózati csatlakozási szerződésünk szerint az erőmű névleges teljesítménye 10 MW, összesen 19 500 db, egyenként 650 Wp-s napelemtábla kerülne elhelyezésre, 4 BHTR – trafóház -, valamint egy két konténerből álló, 1,325 MW névleges teljesítményű energiatároló mellett.*  *A térségi területfelhasználási engedély-kérelem, valamint a települési rendezési terv módosító-anyagának elkészítését Meszesán Péter vezetésével a Poltrade bt. vállalja.*  *Természetesen cégünk a beillesztéssel, rendezési terv-módosítással kapcsolatos összes felmerülő költséget vállalja.*  *A Megyei Kormányhivatal Földhivatali osztályával, Környezetvédelmi Osztállyal, a Nemzeti Parkkal, valamint az Örökségvédelemmel való egyeztetések alapján az átminősítés megvalósítható. „*  A területfejlesztési koncepció, a területfejlesztési program- és a területrendezési terv tartalmi követelményeiről, valamint illeszkedésük, kidolgozásuk, egyeztetésük, elfogadásuk és közzétételük részletes szabályairól szóló 218/2009. (X. 06.) Korm. rendelet 7. melléklet II. A) táblázat 1.2.2.10. pontja alapján a tervezett napelemes erőmű térségi jelentőségű elemnek minősül, melyet a Veszprém Vármegyei Agglomeráció Területrendezési Tervében szerepeltetni kell.  A Tervezett Beruházásra vonatkozó építési engedély megszerzésének feltétele a területrendezési hatósági eljárásokról szóló 76/2009. (IV. 8.) Korm. rendelet szerinti Területrendezési hatósági eljárás lefolytatása, és az eljárás eredményeként a Tervezett Beruházásra vonatkozó térségi területfelhasználási engedély állami főépítészi hatáskörben eljáró vármegyei kormányhivatal általi kiadása.  Kérem a Képviselő-testületet a kérelem, és jelen előterjesztés megvitatására, a határozati-javaslat elfogadására. | | |
| Mellékletek: | főépítészi feljegyzés | | |
| Keltezés: | 2024.08.29. | | |
| Előterjesztő aláírása: | Fésüs Sándor polgármester sk. | | |

**Határozati javaslat**

**…/2024. (VIII.30.) Kt. határozat**

**Vilonya településrendezési hatósági eljárás megindításáról**

Vilonya Község Önkormányzat Képviselő-testülete 2024. augusztus 30-i ülésén megtárgyalta a „**Vilonya településrendezési hatósági eljárás megindításáról”** tárgyú előterjesztést és az alábbi határozatot hozta.

A Vilonya külterület, 029/2 hrsz-ú ingatlanon tervezett napenergiát hasznosító kiserőmű megvalósítása, illetve Veszprém Vármegyei területrendezési tervvel való összhang megteremtése érdekében a területrendezési hatósági eljárásról szóló 76/2009. (IV.8.) Korm. rendelet szerinti területrendezési hatósági eljárás lefolytatását az állami főépítészi hatáskörben eljáró vármegyei kormányhivatalnál megindítja.

Határidő: folyamatos

Melléklet: főépítészi feljegyzés

Felelős: Fésüs Sándor polgármester

dr. Guti László jegyző

Bogdán László főépítész

Szabó Nikolett hatósági irodavezető

**Határozati javaslat**

**…/2024. (VIII.30.) Kt. határozat**

**Vilonya településrendezési eszközeinek 4. sz. módosítási eljárásának megindításáról és kiemelt fejlesztési területté nyilvánításról**

Vilonya Község Önkormányzat Képviselő-testülete 2024. augusztus 30-ai ülésén megtárgyalta a „**Vilonya településrendezési eszközeinek 4. sz. módosítási eljárásának megindításáról és kiemelt fejlesztési területté nyilvánításáról**” tárgyú előterjesztést és az alábbi határozatot hozta.

1. A Képviselő testület kezdeményezi Vilonya Község településrendezési eszközeinek módosítását az alábbi pontban:

a) Vilonya külterület, 029/2 hrsz-ú ingatlanon az "Má-sz" jelű általános mezőgazdasági terület – szántó terület övezeti besorolásának "Kb-N" jelű különleges beépítésre nem szánt megújuló energiaforrás hasznosításának céljára szolgáló területté minősítése a területen tervezett 10 MVA-es napelem park létesítéséhez szükséges mértékben.

1. A Képviselő testület az 1.) pontban nevesített ingatlant egyúttal kiemelt fejlesztési területté nyilvánítja.
2. A Képviselő testület a határozat mellékletét képező főépítészi feljegyzést a módosítás tartalmi követelményeiről elfogadja.
3. A Képviselő testület megállapítja, hogy az 1.) pontban nevesített tervmódosítás új beépítésre szánt terület létrejöttét nem eredményezi, zöldterület megszűntetése nem történik, valamint a 2.) pont szerint kiemelt fejlesztési területnek minősül, így a tervmódosítás lefolytatása a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 68. § (1) bekezdés b) pontja szerint egyszerűsített eljárás szerint történhet.
4. A Képviselő testület felhatalmazza a Polgármestert, hogy a módosítási eljárást lefolytassa, a szükséges dokumentumokat aláírja, településrendezési szerződést megkösse.

Határidő: folyamatos

Melléklet: főépítészi feljegyzés

Felelős: Fésüs Sándor polgármester

dr. Guti László jegyző

Bogdán László főépítész

Szabó Nikolett hatósági irodavezető